《范仲芑范惠诗次韵为报》
宋代·晁公溯

吾皇之居玄都秘，龙为徼巡虎守卫。
太颠闳夭尽奔走，窦婴灌夫敢睥睨。
今年已徵虞公入，圣代岂有舜门闭。
黄君近在承明庭，著作磊落垂一世。
关子真宜校天禄，文采不减特进丽。
刘郎闻亦对宣室，上陈三宗下七制。
子当继往螭头立。我但愿若龟尾曳。
坐看指日清中原，同与老农歌乐岁。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。